पर्यटन एक सुनियोजित उद्योग है। इसके विकास की बुन्देलखण्ड में अपरिमित संभावनाएं है। यहां अनेकों स्थानों में मिले, महल, भग्नावशेष तथा स्थापत्य कला की अनूठी छवियां हैं। देखें तो बुन्देलखण्ड ऐतिहासिक, धार्मिक, सांस्कृतिक स्मारकों का एक कोषागार है। छतरपुर जनपद में मलहरा के निकट चारों ओर वन से घिरा भीमकुण्ड अत्यन्त रमणीक है। पन्ना के वृहस्पति तथा भैरव कुण्ड दर्शनीय है। महोवा के विजयसागर के अपनी छटा है। केन नदी के रनेह तथा पाण्डव प्रपात पर्यटकों को अकर्षित कर सकते हैं। ओरछा और चित्रकूट तपोभूमि है। कालीं का स्वर्गवाह कुण्ड और भैरव की मूर्ति पर्यटकों को आकर्षित करने में सक्षम है। जैनियों के महत्वपूर्ण तीर्थ सोनागिरि, द्रोणागिरि, देवगढ़ राष्ट्रीय तीर्थ हैं। शिल्प तथा स्थापत्य कला में खजुराहों अन्तर्राष्ट्रीय सांस्कृतिक निधि है। २९ मार्च १९९८ से वर्ष पर्यन्त खजुराहों की सहस्राब्दी मनायी जा रही है। सन् १९८९ ई. में २०५८१५ पर्यटक आए। इनमें से ४२७४८ विदेशी थे। सन् १९९२ ई. में १२३५१७ पर्यटक आए, जिनमें से ३५३३३ विदेशी थे। पर्यटन व्यवसाय वृद्ध् के साथ मंदिरों का संरक्षण भी अत्यन्त आवश्यक है। मुम्बई, बनारस के साथ दिल्ली और कलकता से हवाई यात्र संभव होनी चाहिए। बुन्देलखण्ड में प्रत्येक रुचि के पर्यटक के लिए आकर्षक है। पर्यटन उद्योग को बढ़ाने के लिए प्रचुर सामग्री तथा विभव है। आवश्यक है इसे बहुमुखी बनाने हेतु यातायात, निवास की सुविधाएं अत्यधिक बढ़ाई जाए। झांसी'मिर्जापुर राजमार्ग तथा चित्रकूट-कलीं मार्ग के चौड़ीकरण से पर्यअन उद्योग को लाभ प्राप्त होगा। उपेक्षित ऐतिहासिक, सांस्कृतिक, धार्मिक स्थानों को पर्यटन मानचित्र में उचित स्थान प्राप्त होना चाहिए। दतिया तथा छतरपुर आदि महलों का उपयोग उत्तम होटल के रूप में किया जा सकता है।

शक्ति विभव
पर्यटन
वन उत्पादन
बुन्देलखण्ड - क्षेत्रफल एवं जनसंख्या